
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL INFORMACIJOS APIE VIDAUS KONTROLĖS ĮGYVENDINIMĄ TEIKIMO

2025 m. sausio 23 d. Nr. AT-
Šakiai

[bookmark: _Hlk50381369][bookmark: _Hlk43193118]Vadovaudamasis Lietuvos Respublikos vietos savivaldos įstatymo 34 straipsnio 1 dalimi, Lietuvos Respublikos vidaus kontrolės ir vidaus audito įstatymo 7 straipsnio 2 dalies 3 punktu, Vidaus kontrolės įgyvendinimo viešajame juridiniame asmenyje tvarkos aprašo (toliau – Aprašas), patvirtinto Lietuvos Respublikos finansų ministro 2020 m. birželio 29 d. įsakymu Nr. 1K-195 ,,Dėl Vidaus kontrolės įgyvendinimo viešajame juridiniame asmenyje“, 20.3 papunkčiu ir 30 punktu:  
1. Skiriu:
1.1. Šakių rajono savivaldybės (toliau – Savivaldybė) administracijos skyrių vedėjus, specialistus, neįeinančius į Savivaldybės administracijos struktūrinių padalinių sudėtį ir Savivaldybės administracijos seniūnijų seniūnus atsakingus už vidaus kontrolės įgyvendinimo priežiūrą jų vadovaujamame skyriuje, seniūnijoje ar vykdomos veiklos srityje.  
1.2. Savivaldybės administracijos Biudžeto, turto ir strateginio planavimo skyriaus vyriausiąją specialistę Aureliją Urbonienę atsakingą už informacijos, kaip įgyvendinama vidaus kontrolė Savivaldybės administracijoje ir viešuosiuose juridiniuose asmenyse, kurie yra pavaldūs ir (arba) atskaitingi Savivaldybei, (toliau – įstaigos) apibendrinimą ir pateikimą Lietuvos Respublikos finansų ministerijai. 
2. Įpareigoju:
2.1. 	Savivaldybės administracijos skyrių vedėjus, specialistus, neįeinančius į Savivaldybės administracijos struktūrinių padalinių sudėtį ir Savivaldybės administracijos seniūnijų seniūnus: 
2.1.1. iki einamųjų metų vasario 5 d. pateikti Biudžeto, turto ir strateginio planavimo skyriui informaciją apie vidaus kontrolės įgyvendinimą jų vadovaujamame skyriuje, seniūnijoje ar vykdomos veiklos srityje;
2.1.2. užtikrinti, kad jų kuruojamos įstaigos iki einamųjų metų vasario 10 d. Biudžeto, turto ir strateginio planavimo skyriui pateiktų Aprašo 30 punkte nurodytą informaciją apie vidaus kontrolės įgyvendinimą įstaigoje.
2.2.	Biudžeto, turto ir strateginio planavimo skyriaus vyriausiąją specialistę Aureliją Urbonienę iki einamųjų metų kovo 1 d. apibendrinti Savivaldybės administracijos ir įstaigų vadovų pateiktą informaciją apie vidaus kontrolės įgyvendinimą jų vadovaujamose įstaigose ir pateikti Lietuvos Respublikos finansų ministerijai.
	3. P r i p a ž į s t u netekusiu galios Šakių rajono savivaldybės administracijos 2021 m. balandžio 6 d. įsakymą Nr. AT-288 „Dėl informacijos apie vidaus kontrolės įgyvendinimą teikimo“.



Administracijos direktorius					  	Vytautas Ižganaitis

